钦定古今图书集成/明伦汇编/氏族典/第321卷 > 《廖用贤尚友录》 > 曾孝蕴
## 钦定古今图书集成/明伦汇编/氏族典/第321卷 > 《廖用贤尚友录》 > 曾孝蕴

按《宋史曾公亮传》：“公亮从子孝蕴，字处善，绍圣中，管
干发运司粜籴事，提举两浙常平，改转运判官，知临
江军，召为左司员外，迁起居舍人。言者论其与张商
英善，出知襄州，徙江浙、荆淮发运，召为户部侍郎，徙
工部，以显谟阁待制知杭州，坐累贬安远军节度副
使。宣和二年，始复天章阁待制，知歙州，移青州，改杭”
州，卒。